नकोदर कौंसिल में की जा रही करोड़ों की घपलेबाजी की जांच हो : गौरव जैन
जालंधर | नकोदरनगर कौंसिल में की जा रही करोड़ों रुपए की घपलेबाजी करने वालों पर समाज सेवक गौरव जैन ने एफआईआर दर्ज करने की मांग की है। गौरव ने कहा कि नकोदर नगर कौंसिल में मिलीभगत से करोड़ों रुपए का घोटाला किया जा रहा है। जिसकी जांच चीफ सैक्रेटरी पंजाब की ओर से जारी है। मगर इसके बावजूद नगर कौंसिल के अधिकारियों कर्मचारियों की मिलीभुगत से काम पूरा किया जा रहा है। नकोदर में जगह-जगह इंटरलॉकिंग टाइलों वाली सड़क पर पैच-वर्क लगाने का काम जारी है, ताकि आम जनता के साथ-साथ प्रशासन की आंखों में भी धूल झोंकी जा सके। नगर कौंसिल द्वारा 25 लाख की लागत से इंटरलाकिंग टाइलें लगाने का नया काम एक ठेकेदार को सौंपा गया था। जिसके तहत 3 दिन तक टाइलें लगाने के उपरांत सीवरेज के काम की वजह से सारी टाइलें उखाड़नी शुरू कर दी गई। उन्होंने कहा कि इस पूरे मामले की उच्च-स्तरीय जांच होनी चाहिए।
hin_Deva hin_Deva